ai4bharat/Pralekha huggingface dataset:
وزارت دفاع
لینڈنگ کرافٹ یوٹی لیٹی ایم کے IV‘آئی این ایل سی یو ایل 57’  کے ساتویں جہاز کو 15 مئی 2020 کو پورٹ بلیئر میں کمیشن کیا گیا
نئی دہلی،15 مئی، 2020، لیفٹیننٹ جنرل پی ایس راجیشور، پی وی ایس ایم، اے وی ایس ایم، وی ایس ایم، اے ڈی سی، کمانڈر ان چیف انڈمان ونکوبار کمان نے 15 مئی 2020 کو پورٹ بلیئر میں آئی این ایل سی یو ایل 57 کو بھارتی بحریہ میں شامل کیا۔ ایل 57 ساتویں لینڈنگ کرافٹ یوٹی لیٹی  ایم کے – iv کلاس سے متعلق ہے جسے بھارتی بحریہ میں شامل کیا گیاہے۔ اس جہاز کا ڈیزائن ملک ہی میں تیار کیا گیا ہے اور اسے میسرز، گارڈن ریچ شپ بلڈرز اینڈ انجینئرس  کولکاتہ نے تعمیر کیا ہے۔آئی این ایل سی یو ایل 57 کی تیاری ملک میں ہی جہاز کا ڈیزائن تیار کرنے اور اسے تعمیر کرنے کی صلاحیت کی عکاسی کرتی ہے۔
این سی یو، ایم اے ivجہاز پانی اور خشکی دونوں جگہ پر استعمال ہونے والا جہاز ہے اور اسے خاص طور پر مین بیٹل ٹینک ، بکتربند گاڑیوں، فوجیوں اور سامان کو جہازوں سے ساحل تک پہنچانا ہے۔ انڈومان نکوبار کمان پر مبنی ان جہازوں کو مختلف کاموں کے لیے استعمال کیا جاسکتا ہے مثلاًمدوجزر کے دوران کشتیوں کو ساحل پر چڑھانا، تلاش اور بچاؤ کے کام انجام دینا، قدرتی آفاتی کی صورت میں راحت رسانی کے کام کرنا، نیز دور دراز کے جزیروں سے لوگوں کو بچاکر نکالنا۔
یہ جہاز جس کی کمان لیفٹیننٹ کمانڈر ہرش وردھن وینو گوپال کر رہے تھے اس میں پانچ افسر 45 بحری فوجی ہیں اور یہ 160 فوجیوں کو لے جاسکتا ہے۔ جہاز کا وزن 830 ٹن ہے اور یہ مختلف قسم کے جنگی سامان لے جانے کی صلاحیت رکھتا ہے مثلاً مین بیٹل ٹینک ارجن ٹی 72 اور دیگر گاڑیاں جہاز میں جدید سازوسامان اور سسٹمز مثلاً انٹگریٹیڈ برج سسٹم  اور انٹگریٹیڈ پلیٹ فارم مینجمنٹ سسٹم  نصب ہیں۔
اس کلاس کے کھیپ کا آخری جہاز میسرز جی آر ایس ای کولکاتہ میں تعمیر کے اگلے مرحلے میں ہے اور اسے اس سال کے آخر تک بحریہ میں شامل کیا جاسکتا ہے۔ امید ہے کہ ان جہازوں کے بحریہ میں شامل کیے جانے سے وزیر اعظم جناب نریندر مودی کی میک ان ا نڈیا مہم کے مطابق بحری سکیورٹی کی ملک کی ضرورتوں کو پورا کرنے میں مدد ملے گی ۔
شماریات اور پروگرام کے نفاذ کی وزارت
معطل ایم پی ایل اے ڈی فنڈز کا اجراء
حکومت ہند کی طرف سے ضلع اتھارٹی کو جاری کردہ ایم پی ایل اے ڈی فنڈز ایسے ہوتے ہیں ، جنہیں استعمال کرنے کی مدت ختم نہیں ہوتی ۔ ضلع میں بچ جانے والے فنڈز کو اگلے برسوں میں استعمال کیا جا سکتا ہے۔ مزید یہ کہ حکومت ہند کی طرف سے ، ایک سال میں ، جو فنڈ جاری نہیں کیے گئے ، وہ فنڈز اگلے برسوں میں استعمال کئے جانے کے لئے آگے بڑھائے جائیں گے ، جس کا انحصار 2016 ء کے ایم پی ایل اے ڈی ایس رہنما خطوط کے پیرا گراف 4.3 اور پیرا 4.4 میں دیئے گئے طریقۂ کار کو پورا کرنے پر ہے ۔
کسی مخصوص رکن پارلیمنٹ کے سالانہ مختص فنڈ میں سے کوئی بھی غیر خرچ شدہ رقم آگے بڑھائی جائے گی اور اسے اگلے مالی سال کے لئے ، اس رکن پارلیمنٹ کے سالانہ مختص فنڈ میں شامل کیا جائے گا اور نوڈل ضلع اتھارٹی کے ساتھ ، اس کے کھاتے سے رقم نکالنے کی حد [ ایم پی ایل اے ڈی ایس گائیڈ لائنز، 2023 کا پیرا 10.4.4]، کے مطابق طے کی جائے گی ۔
مالی سال 21-2020 ء کے لیے 3,950 کروڑ روپے اور مالی سال 22-2021 ء کے لیے 6320 کروڑ روپے کے ایم پی ایل اے ڈی ایس فنڈز سماج پر کووڈ – 19 کے منفی اثرات سے نمٹنے کے لیے 2370 کرو ڑ روپئے وزارت خزانہ کے اختیار میں دیئے گئے تھے تاکہ اثاثہ جاتی اخراجات میں اضافہ کیا جا سکے۔ ان اخراجات میں صحت سے متعلق بنیادی ڈھانچہ اور غریبوں اور ضرورت مندوں کے لیے ، گزر بسر کو یقینی بنانےسے متعلق مختلف اقدامات بھی شامل ہیں ۔
یہ جانکاری اعداد و شمار اور پروگرام کے نفاذ کی وزارت، منصوبہ بندی کی وزارت اور کارپوریٹ امور کی وزارت میں وزیر مملکت راؤ اندرجیت سنگھ نے آج لوک سبھا میں ایک تحریری جواب میں فراہم کی ۔
وزیراعظم کا دفتر
وزیراعظم ڈھاکہ پہنچے
وزیراعظم جناب نریندر مودی ، وزیراعظم محترمہ شیخ حسینہ کی دعوت پر بنگلہ دیش کے دورے پر ڈھاکہ پہنچ گئے ہیں۔ شیخ مجیب الرحمن کے صدسالہ یوم پیدائش پر ہونے والی تقریبات، ہندوستان اور بنگلہ دیش کے درمیان سفارتی تعلقات قائم ہونے کے 50 سال مکمل ہونے اور بنگلہ دیش کی جنگ آزادی کے 50 سال پورے ہونے کے تناظر میں یہ دورہ ایک تاریخی اہمیت کا حامل ہے۔
خیرسگالی کا اظہار کرتے ہوئے وزیراعظم شیخ حسینہ نے اپنی کابینہ کے وزرا کے ساتھ وزیراعظم جناب نریندرمودی کا حضرت شاہ جلال انٹرنیشنل ایئرپورٹ پر استقبال کیا۔
اس موقع پر وزیراعظم کو 19 توپوں کی سلامی دی گئی اور گارڈ آف آنر بھی پیش کیا گیا۔
قبائیلی امور کی وزارت
قبائلی امور کی وزارت نے قبائلی نوجوانوں میں قائدانہ صلاحیتوں اور ذہانتوں کو فروغ دینے کی غرض سے کئی ابتدائی اقدمات کئے ہیں
قبائلی امور کی وزیر مملکت محترمہ رینو کا سنگھ سروتا نے آج لوک سبھا میں یہ جانکاری فراہم کی۔
گولقبائلی امور کی وزارت کی ایک مشترکہ پہل ہے۔اس پہل کے تحت قبائلی نوجوانوں کو ڈیجیٹل لحاظ سے آراستہ سرپرستی فراہم کرنے، انہیں بااختیاربنانے اور ان کی دلچسپی کے شعبوں میں انہیں قائد بنانے کی غرض سے فیس بک کے ساتھ اشتراک کیا گیا ہے۔گول پہل کے ذریعہ ، اپنی قائدانہ صلاحیتوں اور کرداروں کے لئے معروف، صنعت ، فنون، سیاست ، کاروبار وغیرہ سے متعلق مشہور افراد کو ڈیجیٹل طریقے سے قبائلی نوجوانوں کو ذاتی طور پر سرپرستی فراہم کرنے کے مقصد سے یکجا کیا جاتا ہے۔ گول پروگرام کے تحت اب تک 23 ریاستوں اور مرکز کے زیر انتظام علاقوں کا احاطہ کیا جاچکا ہے۔
قبائلی امور کی وزارت،قبائلی افراد کی فلاح و بہبود کے لئے کام کرنے والی سرکردہ تنظیموں کے ساتھ شراکت داری کو پروان چڑھانے کے لئے مسلسل کوششیں کررہی ہے۔ ان تنظیموں میں مائیکروسافٹ ،آرٹ آف لیونگ فاؤنڈیشن، ایس ای سی ایم او ایل وغیرہ شامل ہیں۔ تاکہ قبائلی نوجوانوں میں قائدانہ صلاحیت کے بارے میں بیداری پیدا کرنے کی غرض سے اور برادری کی شرکت کے ساتھ پروجیکٹ کو آگے لے جایا جاسکے۔
اس کے علاوہ قبائلی امور کی وزارت کے تحت ایک خود مختار تنظیم این ای ایس ٹی ایس نے مخصوص نمائندوں سے متعلق قومی پہل  کے لئے سی بی ایس ای اور تعلیمی تحقیق اور تربیت سے متعلق قومی کونسل  کے ساتھ اشتراک کیا ہے۔ تاکہ اساتذہ اور طلباء کی صلاحیتوں کو فروغ دیا جاسکے اور قبائلی نوجوانوں کی پوشیدہ فطری صلاحیتوں کی نشاندہی کی جاسکے ۔
وزارت نے آئی آئی پی اے کے ساتھ شراکت داری کے ساتھ قبائلی صلاحیتوں سے متعلق ایک مخصوص گروپ کی پہل قدمی کا آغاز کیا ہے۔ اس کا مقصد وزارت کے ذریعہ فنڈکی فراہمی کے ساتھ ڈاکٹریٹ کرنے کے لئے چار ہزار ریسرچ اسکالرز کے قبائلی صلاحیتوں کے ساتھ جڑنا ، ان کی دلچسپی کے شعبوں کی پہچان کرنے ان کی طاقت اور صلاحیت کو پروان چڑھانا ،اور صنعت کاروں اور تحقیق کاروں کی حیثیت سے تیار کرنے کے لئے انہیں بااختیار بنانا،اور ان کی فلاح و بہبود کی غرض سے حکومت ہند کی مختلف دیگر اسکیموں سے انہیں واقف کرانا ہے۔
وزیراعظم کا دفتر
وزیر اعظم نے مشہور سنسکرت اسکالر وید کماری گھئی کی رحلت پر رنج و غم کا اظہار کیا
وزیر اعظم جناب نریندر مودی نے مشہور سنسکرت اسکالر وید کماری گھئی کی رحلت پر گہرے رنج و غم کا اظہار کیا ہے۔
وزیر اعظم کے دفتر نے ٹوئیٹ کیا؛
’’سنسکرت ادب کی جید عالمہ وید کماری گھئی جی کی رحلت پر غمگین ہوں۔ ان کے زبردست تعاون نے ثقافتی ورثے کو مالا مال کیا ہے۔ ان کے ذریعہ انجام دیا گیا کام اسکالر حضرات کو ترغیب فراہم کرتا رہے گا۔ ان کے کنبے اور مداحین کے لیے میری جانب سے اظہار تعزیت۔ اوم شانتی: وزیر اعظم‘‘
مکانات اور شہری غریبی کے خاتمے کی وزارت
کابینہ نے شہری بس آپریشنوں کو منظم بنانے کے لیے ’’پی ایم۔ ای بس سیوا‘‘ کو منظوری دی؛ ایسے شہروں کو ترجیح دی جائے گی جہاں منظم بس خدمت دستیاب نہیں ہے
169 شہروں میں پی پی پی نمونے پر 10000 ای بسیں خدمت میں لگائی جائیں گی؛
بنیادی ڈھانچے کو 181 شہروں میں سبز شہری موبیلٹی پہل قدمیوں کے تحت بہتر بنایا جائے گا
اسکیم کی مجموعی تخمینہ لاگت 57613 کروڑ روپئے کے بقدر
متوقع براہِ راست روزگار بہم رسانی 45000 سے زائد
وزیر اعظم نریندر مودی کی قیادت میں کابینہ نے پی پی پی ماڈل کے طرز پر 10000 بسوں کے توسط سے سٹی بس آپریشن کو منظم بنانے کے لیے ’’پی ایم۔ ای بس سیوا‘‘ نام کی ایک اسکیم کو منظوری دی ہے۔ یہ اسکیم 57613 کروڑ روپئے کی تخمینہ لاگت کی حامل ہے جس میں سے 20000 کروڑ روپئے کے بقدر کی رقم مرکزی حکومت کی جانب سے فراہم کی جائے گی۔ یہ اسکیم 10 برسوں کے لیے بس آپریشنوں کو امداد بہم پہنچائے گی۔
اب تک جہاں رسائی نہیں تھی وہاں رسائی فراہم کرنا
یہ اسکیم مرکز کے زیر انتظام علاقوں، شمال مشرقی خطے اور پہاڑی ریاستوں سمیت 2011 کی مردم شماری کے مطابق 3 لاکھ اور اس سے زائد کی آبادی والے شہروں پر احاطہ کرے گی۔ اسکیم کے تحت ان شہروں کو ترجیح دی جائے گی جہاں ابھی منظم بس خدمت دستیاب نہیں ہے۔
براہِ راست روزگار بہم رسانی
اسکیم سٹی بس آپریشن میں تقریباً 10000 کے بقدر بسوں کی شمولیت کے ذریعہ 45000 سے لے کر 55000 کے بقدر براہِ راست روزگار بہم پہنچائے گی۔
اس اسکیم کے دو عناصر ہیں:
عنصر اے- سٹی بس خدمات کو منظم بنانا : 
منظور شدہ بس اسکیم سرکاری نجی شراکت داری  ماڈل پر 10000 ای بسوں کے ساتھ شہری بس آپریشنوں کو منظم بنائے گی۔
متعلقہ بنیادی ڈھانچہ ڈیپو کے لیے درکار بنیادی ڈھانچے کی ترقی اور اسے بہتر بنانے کے لیے امداد فراہم کرے گا؛ اور ای بسوں کے لیے بیہائنڈ دی میٹر پاور انفراسٹرکچر  فراہم کرے گا۔
عنصر بی- سبز شہری موبیلٹی پہل قدمیاں  : 
اس اسکیم کے تحت سبز پہل قدمیاں مثلاً بس ترجیح، بنیادی ڈھانچہ، کثیرالنوع باہم لائق تبادلہ سہولتیں، این سی ایم سی پر مبنی خودکار کرایہ وصولی نظام، چارجنگ کے لیے درکار بنیادی ڈھانچہ ، وغیرہ فراہم کرایا جائے گا۔
آپریشن کے لیے فراہم کی جانے والی امداد: اسکیم کے تحت ریاستیں/ شہر اس بات کے ذمہ دار ہوں گے کہ وہ بسوں کی خدمات چلائیں اور بس آپریٹروں کو ادائیگیاں کریں۔ مرکزی حکومت مجوزہ اسکیم میں متذکرہ حد تک سبسڈی فراہم کرکے ان بسوں کے آپریشن میں امداد فراہم کرے گی۔
ای ۔ موبیلٹی کو تقویت:
- یہ اسکیم ای۔موبیلٹی کو فروغ دے گی اور بیہائنڈ دی میٹر پاور انفراسٹرکچر کو کلی امداد فراہم کرے گی۔
- شہروں کو چارجنگ کے لیے درکار بنیادی ڈھانچہ فراہم کرنے کے معاملے میں سبز شہری موبیلٹی پہل قدمیوں کے تحت وضع کیے جانے کے معاملے میں امداد فراہم کی جائے گی۔
- بس ترجیحاتی بنیادی ڈھانچہ کو فراہم کی جانے والی امداد نہ صرف یہ کہ جدید ترین، توانائی کے لحاظ سے مؤثر برقی بسوں کو تقویت فراہم کرے گی بلکہ ای۔موبیلٹی کے شعبے میں اختراع کو بھی پروان چڑھائے گی۔ ساتھ ہی ساتھ برقی موٹر گاڑیوں کے لیے لچک دار سپلائی چین بھی وضع کرے گی۔
- یہ اسکیم ای۔ بسوں کے لیے درکار ضرورت کے توسط سے برقی بسوں کی حصولیابی کے لیے معاشی تقاضوں کی تکمیل بھی کرے گی۔
- برقی موبیلٹی کو اختیار کرنے کے نتیجے میں صوتی اور فضائی آلودگی کم ہوگی اور کاربن اخراج میں بھی تخفیف واقع ہوگی۔
- بس پر مبنی عوامی نقل و حمل کے افزوں حصص کی وجہ سے ایک نمایاں تبدیلی رونما ہوگی اور اس کے نتیجے میں جی ایچ جی تخفیف بھی عمل میں آئے گی۔
کابینہ
بائیو ایندھن 2018 پر قومی پالیسی میں ترامیم کو کابینہ نے منظوری دی
وزیر اعظم جناب نریندر مودی کی صدارت میں مرکزی کابینہ نے بائیو ایندھن سے متعلق قومی پالیسی -2018 میں ترامیم کو منظوری دے دی ہے۔
‘‘بائیو ایندھن سے متعلق قومی پالیسی – 2018’’ کو وزارت پٹرولیم اور قدرتی گیس نے 4اپریل 2018 کو بائیو ایندھن سے متعلق قومی پالیسی کی جگہ مشتہر کیا تھا، جسے 2009 میں وزارت نئی اور قابل تجدید توانائی کے ذریعے نافذ کیا گیا تھا۔
بائیوایندھن کے شعبے میں رونما ہونے والی ترقیات کی وجہ سے بائیو ایندھن پیداوار میں اضافے کی غرض سے قومی بائیوایندھن تال میل کمیٹی  کی میٹنگوں میں لیے گئے مختلف النوع فیصلوں ، قائمہ کمیٹی کی سفارشات اوریکم اپریل ،2023سے ملک بھرمیں ایتھنول آمیزپیٹرول جس میں 20فیصد تک ایتھنول کی آمیزش ہوگی ، کے چلن کو فروغ دینے کے فیصلے کی وجہ سے حیاتیاتی ایندھن سے متعلق قومی پالیسی میں ترامیم کی جاتی ہیں ۔ حیاتیاتی ایندھن سے متعلق قومی پالیسی کے سلسلے میں درج ذیل اہم ترامیم کو منظوری دی گئی ہے:
1- بایو ایندھن کی پیداوار کے لیے مزید فیڈ اسٹاک کی اجازت دینا
2- 2030سے 2025-26 ای ایس وائی تک پیٹرول میں ایتھنول کی ملاوٹ کے 20فیصد ایتھنول کی ملاوٹ کے ہدف کو آگے بڑھانا۔
3- میک ان انڈیا پروگرام کے تحت، خصوصی اقتصادی زونز / ایکسپورٹ اورینٹڈ یونٹس  میں واقع اکائیوں کے ذریعے ملک میں بایو ایندھن کی پیداوار کو فروغ دینا۔
4- این بی سی سی میں نئے اراکین کو شامل کرنا۔
5- مخصوص معاملات میں بائیو فیول کی برآمد کی اجازت دینا، اور
6- قومی حیاتیاتی ایندھن تال میل کمیٹی کے اجلاسوں کے دوران کیے گئے فیصلوں کے مطابق پالیسی میں کچھ فقروں کو حذف کرنا/ترمیم کرنا۔
یہ تجویز دیسی ٹیکنالوجیز کی ترقی کو بھی راغب کرے گی اور ان کو فروغ دے گی جو میک ان انڈیا ڈرائیو کی راہ ہموار کرے گی اور اس طرح مزید روزگار پیدا کرے گی۔
بائیو ایندھن سے متعلق موجودہ قومی پالیسی سال 2018 کے دوران سامنے آئی۔ یہ ترمیمی تجویز میک ان انڈیا ڈرائیو کے لیے راہ ہموار کرے گی، جس کے نتیجے میں زیادہ سے زیادہ بایو ایندھن کی پیداوار کے ذریعے پیٹرولیم مصنوعات کی درآمد میں کمی آئے گی۔ چونکہ بائیو فیول کی تیاری کے لیے بہت سے مزید فیڈ اسٹاکس کی اجازت دی جارہی ہے، اس سے آتم نربھر بھارت کو فروغ ملے گا اور 2047 تک ہندوستان کے ‘توانائی آزاد’ بننے کے وزیر اعظم کے وژن کو تقویت ملے گی۔
وزارت اطلاعات ونشریات
بھارت کے 51ویں بین الاقوامی فلم فیسٹول میں ستیہ جیت رے کی صد سالہ تقریبات کے خصوصی زمرے کا دھریتیمان چٹرجی نے افتتاح کیا
معروف بنگالی اداکار دھریتیمان چٹرجی نے گوا میں بھارت کے 51ویں بین الاقوامی فلم فیسٹول کے دوسرے دن مایا ناز فلم ساز ستیہ جیت رے پر مبنی ماضی سے وابستہ خصوصی زمرے کا افتتاح کیا۔دھریتیمان چٹرجی نے 1970 میں ستیہ جیت رے کی فلم ‘پرتی دوندی ’میں اداکار کی حیثیت سے اپنے کیئریر کا آغاز کیا۔
اففی میں ستیہ جیت رے کو خراج عقیدت پیش کرنے کیلئے مندرجہ ذیل5فلموں کی نمائش کی جائے گی۔
1۔چارو لتا۔رابندر ناتھ ٹیگول کی کلاسیکی تصنیف پر مبنی اس فلم میں ایک تنہا نوجوان بیوی کی کہانی بیان کی گئی ہےاور اس فلم کی زبردست ستائش کی گئی تھی۔
2۔گھارے بیرے۔یہ فلم ایک رومانوی ڈرامے پر مبنی ہے جو بنگال کی تقسیم کے پس منظر میں بنائی گئی ہے۔اس میں ایک خاتون اداکار دو مختلف نظریات کے درمیان پھنسی ہوئی نظرآتی ہے۔
3۔پاتھر پنچاری۔یہ تین کرداروں پر بنی ایک پہلی فلم ہے جو وبھوتی بھوشن بند اپادھیائے کے تصنیف کردہ ناول سے بچپن پر مبنی کہانی پر بنائی گئی ہے۔
4۔شطرنج کے کھلاڑی۔پریم چند کے افسانے سے اخذ کردہ کہانی پر بنائی گئی یہ فلم 1857 کی جنگ آزادی سے قبل کے حالت پر بنائی گئی ہے۔
5۔سونار کیلا۔نیشنل فلم ایوارڈ حاصل کرنے والی یہ فلم ستیہ جیت رے کی سراغ رسانی پر بنائی گئی فلم ہے۔
اس موقع پر اظہار خیال کرتے ہوئے چٹرجی نے ستیہ جیت رے کے سینما کو وقتی قید سے آزاد ،ہر حالت سے مطابقت رکھنے والا اور ہم عصر قرار دیا۔انہوں نے اس بات سے اجاگر کیا کہ رے فلم سازی کے متعلق تمام فنون پر دسترس رکھتے تھے۔ جناب چٹرجی نے ممتاز فلم ساز کے ذریعہ سستی لیکن عالمی درجہ کی فلمیں بنائے جانے میں ان کی سادگی کو اجاگر کیا ۔ انہوں نے ستیہ جیت رے کی انسانیت نوازی اور انسانی جذبے سے حالات کو دیکھنے اورمذمت کئے بغیر ہمدردی رکھنے کے ان کے اوصاف کا ذکر کیا۔
خواتین اور بچوں کی ترقیات کی وزارت
گورنروں ،وزرائے اعلیٰ اور ریاستی وزیروں نے مختلف ریاستوں پوشن ماہ کی شروعات کی
نئی دہلی،04 ستمبر / پوشن ابھیان کے تحت ستمبر کے مہینے کو پورے ملک میں پوشن ماہ کے طور پر منایا جا رہا ہے۔ اس کا مقصد خوراک میں غذائیت کی کمی کے چیلنجوں پر توجہ دینا ہے۔ راشٹریہ پوشن ماہ یا نیشنل نٹریشن منتھ پورے ملک میں منایا جا رہا ہے۔ خواتین اور بچوں کی ترقی کے محکمہ کو اس ابھیان کا نوڈل محکمہ بنایا گیا ہے۔ ایک ماہ طویل سرگرمیوں میں جن باتوں پر توجہ دی جائے گی ان میں پورے ملک میں پیدائش سے پہلے کی دیکھ بھال خون کی کمی ،بچوں کی بڑھوتری ،لڑکیوں کی تعلیم ، خوراک ،شادی کی صحیح عمر،حفظان صحت اور صفائی ستھرائی اور اچھی خوراک کھانا۔۔۔۔ ان موضوعات کو خوراک سے متعلق میلوں ،ریلیوں ، اسکول کی سطح کی مہموں ، خون کی جانچ کرنے والی کیمپوں ، مظاہروں وغیرہ ریڈیو ٹی وی کے ٹاک شوز اور سیمناروں میں اجاگر کیا جائے گا۔
اس ایک ماہ طویل کارروائی کے دوران مختلف وزارتوں اور محکموں میں ملک سے خوراک کی کم غذائیت کو کم کرنے اور آخر کار ختم کرنے کے سلسلے میں لوگوں کی رائے اور ان کی شرکت کو یکجا کیا جائےگا۔ پوشن ماہ کا مقصد لوگوں کو غذائیت سے بھر پور غذا کھانے کی اہمیت سے واقف کرانا اور سرکاری خدمات تک انفرادی رسائی کو یقینی بنانا ہے۔ تاکہ بچوں ،حاملہ خواتین اور دودھ پلانے والی ماؤں کی غذا کو بہتر بنانے کے لئے ان کی مدد کی جا سکے ۔
اس سال پوشن ماہ میں پانچ اہم اجزاء پر توجہ دی جا رہی ہے۔ بچے کے پہلے ایک ہزار دن، خون کی کمی،اسہال ، ہاتھوں کو دھونا اور حفظان صحت نیز پوسٹک آہار  ان کو پانچ سوتر کہا گیا ہے۔
4ستمبر کو پوشن ماہ کا آغاز آسام، بہار ، مدھیہ پردیش، تمل ناڈو اور راجستھان میں کیا گیا۔ آسام میں پوشن ماہ 2019 کا باضابطہ آغاز آج ریاستی گورنر پروفیسر جگدیش مکھی نے گوہاٹی میں کیا۔
پوشن ماہ کی شروعات کے لئے بہار کے شہر پٹنہ میں ایک شاندار تقریب منعقد کی گئی۔ اس تقریب کا افتتاح سماجی فلاح و بہبود کے محکمے کے وزیر جناب رام سیوک سنگھ نے کیا ۔
مدھیہ پردیش میں بھی آج پوشن ماہ کا شاندار آغاز ہوا۔ اس میں خواتین اور بچوں کی ترقی کی وزیر امرتی دیوی نے پارلیمنٹ کے سابق ممبر جیوتی رادتیہ سندیا کے ساتھ شرکت کی۔
راجستھان کے شہر جے پور میں ایک بڑی تقریب منعقد ہوئی جس میں صحت کے وزیر جناب رگھو شرما ،خواتین اور بچوں کی ترقی کی وزیر محترمہ ممتا بھوپیش اور محکمہ تعلیم کے وزیر گووند سنگھ دوتاسارا نے شرکت کی۔ تقریب کی شروعات کے موقع پر ‘‘تھینکیو آنگن واڈی دیدی ’’ویڈیو چلایا گیا۔
تمل ناڈو میں بھی اسی طرح کی تقریب منعقد ہوئی اور ایک شاندا ر دوپہر کے کھانے کا اہتمام کیا گیا جس میں وزراء اور سینئر اہلکاروں نے شرکت کی۔
اس سال کا راشٹریہ پوشن ماہ اس مقصد سے بنایا جا رہا ہے کہ اسے ایک جن آندولن میں تبدیل کیا جائے اور ‘‘پوشن تہوار سے ویوہار ’’ کے نعرے کے ساتھ عوام کی روز مرہ کی زندگی اور ان کے رویہ میں تبدیلی لائی جائے۔
محنت اور روزگار کی وزارت
ماہ مارچ 2020 کے لئے اجرت کے سلسلے میں داخل کئے جانے والے الیکٹرانک چالان اور ریٹرن  داخل کرنے کی تاریخ 15 اپریل 2020 سے بڑھا کر 15 مئی 2020 کر دی گئی
تقریباً 6 لاکھ اداروں کو لاک ڈاؤن کی مدت کے دوران تنخواہوں کی ادائیگی کے لئے ترغیب کی فراہمی
نئی دہلی،16 اپریل / کووڈ-19 اور لاک ڈاؤن کے سلسلے میں 24 مارچ 2020 کی نصف شب سے مرکزی حکومت کی جانب سے کئے گئے اعلان کے بعد پیدا ہونے والی غیر معمولی صورتحال کو مد نظر رکھتے ہوئے جس کا مقصد کووڈ-19 کی روک تھام ہے، ماہ مارچ 2020 میں داخل کئے جانے والے الیکٹرانک چالان اور ریٹرن  کو داخل کرنے کی مقررہ تاریخ کو آجروں کے لئے بڑھا کر 15 مئی 2020 کر دیا گیا ہے۔ یعنی جن آجروں نے اپنے ملازمین کو ماہ مارچ 2020 کی اجرتیں ادا کر دی ہیں وہ مذکورہ ریٹرن 15 مئی 2020 تک داخل کر سکیں گے۔
عام طور پر ماہ مارچ 2020 کے لئے طے شدہ تاریخ 15 اپریل 2020 ہوتی ہے۔ تاہم 30 دنوں کی رعایتی مدت فراہم کی گئی ہے،یعنی جو ادارے ای پی ایف اور ایم پی ایکٹ مجریہ 1952 کے تحت آتے ہیں ان پر اس رعایت کا احاطہ ہوگا اور وہ ماہ مارچ 2020 کے لئے اپنے تعاون اور انتظامی واجبات کی ادائیگی کر سکیں گے۔
مذکورہ فیصلہ وزارت محنت اور روزگار نے لیا ہے جس کا مقصد یہ ہے کہ ایسے اداروں کے آجروں کو راحت فراہم کی جائے جنہوں نے اپنے ملازمین کو ماہ مارچ 2020 کی اجرتوں کی ادائیگی کر دی ہے اور کووڈ19 کے وبائی مرض کے دوران اجرتوں کی ادائیگی کے لئے آجروں کو ترغیب فراہم کی جائے۔یہ قدم پردھان منتری غریب کلیان یوجنا کے مقاصد کے حصول کو مد نظر رکھتے ہوئے اٹھایا گیا ہے تاکہ روزگار میں آنے والی رکاوٹ کو دور کیا جا سکے اور ملازمین کی آمدنی کو یقینی بنایا جا سکے تاکہ وہ اس وبائی مرض سے نمٹ سکیں۔
یہ راحت ای سی آر کے تقریباً 6 لاکھ اداروں کو فائدہ پہنچائے گی اور وہ لوگ تقریباً 5 کروڑ ملازمین کو ان کی تنخواہیں ادا کر سکیں گے۔
آجروں کو ماہ مارچ 2020کے لئے اجرتوں کی تقسیم کی تاریخ کو مارچ 2020 کے ای سی آر میں بتانا ہوگا۔
مذکورہ ای سی آر اور اس اعلان نامے کے ساتھ نیز ماہ مارچ 2020 کے لئے تعاون اور واجبات کے ساتھ اب 15 مئی 2020 یا اس سے قبل ادا کئے جا سکیں گے۔
ماہ مارچ 2020 کے لئے اجرتوں کی ادائیگی کرنے والے آجر حضرات مارچ 2020 کے لئے واجب الادا ای پی ایف کی آخری تاریخ میں توسیع کئے جانے سے نہ صرف یہ کہ راحت محسوس کریں گے بلکہ انہیں 15 مئی 2020 تک کے لئے سود اور جرمانے کی ادائیگی سے بھی استثنائی حاصل ہو سکے گی۔
صحت اور خاندانی بہبود کی وزارت
کووڈ راحتی امداد کی تازہ ترین صورت حال
اب تک 12800 سے زیادہ آکسیجن کنسنٹریٹر، 15800 سے زیادہ آکسیجن سلنڈر، 19 آکسیجن جنریشن پلانٹس، 9900 وینٹی لیٹرس/ بائی پی اے پی، 6.1 لاکھ ریمڈیسیور وائلس تیزی کے ساتھ ریاستوں اور مرکز کے زیر انتظام علاقوں تک پہنچ گئے / روانہ کئے گئے
نئی دہلی، 19/مئی2021 ۔ بھارت سرکار کو مختلف ملکوں / تنظیموں کے ذریعہ 27 اپریل 2021 سے کووڈ راحت رسانی کے ضمن میں طبی رسد اور ساز و سامان کی صورت میں بین الاقوامی تعاون مل رہا ہے۔ انھیں فوری طور پر ریاستوں اور مرکز کے زیر انتظام علاقوں کے لئے روانہ کیا گیا ہے یا یہ پہنچ گئے ہیں۔
مجموعی طور پر 27 اپریل 2021 سے 18 مئی 2021 تک سڑک اور ہوائی راستے سے 12874 آکسیجن کنسنٹریٹر، 15801 آکسیجن سلنڈر، 19 آکسیجن جنریشن پلانٹس، 9925 وینٹی لیٹرس/ بائی پیپ ، 601 لاکھ ریمڈیسیور وائلس پہنچائے گئے ہیں یا پھر روانہ کئے گئے ہیں۔
بڑی کھیپیں 17/18 مئی 2021 کو اسپین، اونٹاریو، نیوزی لینڈ، جنوبی کوریا اور جرمنی سے موصول ہوئیں، جن میں شامل ہیں:
|
|
کھیپ
|
|
مقدار
|
|
آکسیجن کنسنٹریٹر
|
|
191
|
|
وینٹی لیٹرس / بائی – پی اے پی/ سی پی اے پی
|
|
1399
|
|
انفراریڈ تھرمامیٹر
|
|
500
ان سامانوں کا فوری طور پر الاٹمنٹ اور وصول کرنے والی ریاستوں / مرکز کے زیر انتظام علاقوں اور اداروں تک بحسن و خوبی رسائی ایک مسلسل جاری رہنے والی مشق ہے۔
مرکزی وزارت صحت مستقل بنیاد پر اس عمل کی جامع نگرانی کررہی ہے۔ مرکزی وزارت صحت میں اسی کام کے لئے مخصوص ایک کوآرڈنیشن سیل بنایا گیا ہے، تاکہ گرانٹس / امداد اور عطیات کی شکل میں ملنے والے بین الاقوامی تعاون کی شکل میں کووڈ راحتی ساز و سامان کی موصولگی اور الاٹمنٹ کے کام میں تال میل قائم کرسکے۔ اس سیل نے 26 اپریل 2021 سے کام کرنا شروع کردیا ہے۔ ایک معیاری آپریٹنگ پروسیجر بنایا گیا ہے اور 2 مئی 2021 سے صحت کی وزارت اس کا نفاذ کررہی ہے۔
وزیراعظم کا دفتر
وزیر اعظم کارگل میں بہادر جوانوں کے ساتھ دیوالی منائیں گے
وزیر اعظم جناب نریندر مودی کارگل پہنچ گئے ہیں، جہاں وہ بہادر جوانوں کے ساتھ دیوالی منائیں گے۔
وزیر اعظم کے دفتر نے ٹوئٹ کیا:
’’وزیر اعظم جناب @narendramodi کارگل پہنچ گئے ہیں، جہاں وہ ہمارے بہادر جوانوں کے ساتھ دیوالی منائیں گے۔‘‘
جل شکتی وزارت
جل شکتی کے اُمور کے مرکزی وزیر نے ریاستوں کے جل جیون مشن کے وزراء کے اجلاس کی صدارت کی
نئی دہلی۔26؍اگست۔جل شکتی کے اُمور کے مرکزی وزیر جناب گجیندر سنگھ شیخاوت نے نئی دہلی میں ملک بھر کی ریاستوں کے جل جیون مشن کے وزیروں کی کانفرنس کی صدارت کی۔ اس کانفرنس میں پینے کے پانی کے اُمور کے نگراں 17 ریاستوں کے افسران اور پرنسپل سکریٹری/ سکریٹریوں نے شرکت کی۔ اس کانفرنس کے اہتمام کامقصد حال ہی میں اعلان کیے گئے جل جیون مشن پر عمل درآمد پر غور وخوض اور اظہار خیال کرنا تھا تاکہ ملک کے انفرادی کنبوں کو آئندہ 2024 تک پانی کی ٹوٹی کے ذریعے پانی فراہم کرایاجاسکے۔
اس موقع پر جل شکتی کے اُمور کے مرکزی وزیر موصوف نے وزیراعظم کی 15 اگست 2019 کی یوم آزادی کی تقریب کا حوالہ دیا۔ جس میں انہوں نے 2024 تک ملک کے ہر کنبے کو پانی فراہم کرائے جانے کااعلان کیا تھا۔ انہوں نے اس کانفرنس میں شامل ریاستی وزراء کو مخاطب کرتے ہوئے کہا کہ انہوں نے ہاؤزنگ ، بیت الخلاء ، بجلی ، رسوئی گیس، مالیاتی شمولیت ، سماجی سلامتی/ پنشن ، حفظان صحت اور سڑکوں کی سہولیات سے متعلق عوامی ضرورتوں ، خواہشوں اور تمناؤں کی تکمیل کرنی چاہئے ۔
وزیر موصوف نے اپنی تقریر میں مزیدکہا کہ ہندوستان کی آبادی دنیا کی کُل آبادی کے 16 فیصد کے بقدر ہے لیکن اسے تازہ پانی کے محض چار فیصد آبی وسائل دستیاب ہیں۔ پینے کے پانی کی فراہمی کو درپیش زیر زمین پانی کے حصول کی خراب ہوتی صورتحال ، ضرورت سے زیادہ آب کشی اور پانی کے معیار میں خرابی اور تبدیلی ماحولیات وغیرہ بڑے چیلنج ہیں ۔ انہوں نے کہا کہ جل جیون مشن پانی کے اخراج کے مقام ، آبپاشی کے چھوٹے ٹینکوں سے گاد کو صاف کرنے ، کاشتکاری کیلئے سرمئی پانی کا استعمال اور وسائل کی پائیداری جیسی کوششوں پر مبنی ہوگا۔وزیر موصوف نے ملک بھر میں اس اسکیم کی کامیابی کاحوالہ دیتے ہوئے سبھی ریاستوں کی یہ کہتے ہوئے حوصلہ افزائی کی کہ سرمئی پانی کے دوبارہ استعمال گھروں سے خارج ہونے والے پانی کو دوبارہ قابل استعمال بناکر کاشتکاری کیلئے قابل استعمال بنانے کے منصوبے بنائے جائیں۔ اس موقع پر اپنی تقریر میں وزیر موصوف نے ایم جی این آر ای جی ایس ، ایم پی ایل اے ڈی ، ایم ایل اے ایل اے ڈی جیسے فنڈز میں دستیاب سرمایہ کو پانی کی فراہمی کے منصوبوں کے لئے استعمال کرنے کیلئے بچایا جانا چاہئے۔علاوہ ازیں مالیہ کمیشن کی گرانٹس وغیرہ کو بھی آبی وسائل کی پائیداری کے اقدامات کیلئے استعمال کیا جانا چاہئے۔ اس موقع پر انہوں نے تمام ریاستی سرکاروں سے اپیل کی کہ پانی کے بچا ؤ کے لئے عوامی تحریک کی شکل میں زیادہ سے زیادہ سماجی شراکت داری کی جائے تاکہ 2024 تک ملک کے سبھی کنبوں کو پانی کی فراہمی کے منصوبوں کو عملی شکل دی جاسکے۔
اس موقع پر جل شکتی کے اُمور کے وزیر مملکت جناب رتن لال کٹاریا نے پینے کے پانی کی ضرورت اور اہمیت پر روشنی ڈالتے ہوئے کہا کہ پینے کا پانی بنیادی ضرورت کی حیثیت رکھتا ہے اور سرکار کے ترقیاتی ایجنڈے میں اسے انتہائی مرکزی مقام پر رکھا گیا ہے۔ انہوں نے تمام ریاستی سرکاروں سے اپیل کی کہ تمام مواضعات میں جل جیون مشن کی سرگرمیاں زمینی سطح پر سرکاری اداروں کو تفویض کی جانی چاہئے۔
اس کانفرنس میں شریک وزراء نے پانی سے متعلق متعدد خصوصی اُمور پر غور وخوض اور تبادلہ خیال کیا ۔مرکزی سرکار کی جانب سے انہیں جل جیون مشن کی بے روک عمل آوری کیلئے سرکاری امداد کی فراہمی کی یقین دہانی بھی کرائی گئی۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-3877
(Visitor Counter : 62
صحت اور خاندانی بہبود کی وزارت
کووڈ-19 سے متعلق افواہوں کو ردکرنا
مرکزی وزارت صحت نے کووڈ معاملوں اور اموات کی یومیہ بنیاد پرضلع سطحی نگرانی کے لئے باقاعدگی کے ساتھ ایک مضبوط رپورٹنگ میکانزم کی ضرورت پر زور دیا
ریاستوں کو مقررہ رہنما ہدایات کے مطابق کووڈ سے ہونے والی اموات کو جانکاری دینے کی صلاح دی گئی
نئی دلّی ،12 جون، 2021
حال ہی میں کچھ میڈیا رپورٹوں میں بھارت میں کووڈ کی وجہ سے ہونے والی اموات کی غلط جانکاری دینے اور روزانہ ہونے والی اموات کی تعداد میں اچانک اضافہ ہونے کا الزام عائد کیا گیا تھا۔
صحت و کنبہ بہبود کی وزارت کی جانب سے وضاحت کی گئی ہے کہ 10 جون 2021 کو مجموعی طور پر 6148 اموات درج ہونے کی اطلاع دی گئی تھی۔ اموات کی تعداد میں یہ اضافہ بہار کی جانب سے دی گئی 3971 اموات کی معلومات اور اسی دن ریاست کے ذریعے دئیے گئے اعدادو شمار کی وجہ سے ہوئی تھی۔
مئی 2020 کے آغاز میں، اموات کی تعداد کے لئے دی جانے والی جانکاری میں نامطابقت یا الجھن سے بچنے کے لئے، انڈین کونسل آف میڈیکل ریسرچ  نے ڈبلیو ایچ او کے ذریعے کوڈنگ او سی ڈی-10 کوڈ کے مطابق ریاستوں / مرکز کے زیر انتظام علاقوں کے ذریعے اموات کی صحیح طریقے سے درج کرنے کے لئے، بھارت میں کووڈ-19 سے متعلق اموات کے صحیح اعداد و شمار کی معلومات فراہم کرنے کے لئے رہنما ہدایات جاری کی تھیں۔
باضابطہ اطلاعات، متعدد ویڈیو کانفرنس اور مرکزی ٹیموں کی تعیناتی کے ذریعے ریاستوں ور مرکز کے زیر انتظام علاقوں کو بار بار یہ صلاح دی گئی ہے کہ وہ مقررہ رہنما ہدایات کے مطابق اموات کے اعداد و شمار درج کریں۔
مرکزی وزارت صحت نے کووڈ معاملوں اور اموات کی یومیہ بنیاد پرضلع سطحی نگرانی کے لئے باقاعدگی کے ساتھ ایک مضبوط رپورٹنگ میکانزم کی ضرورت پر زور دیا ہے۔ حالیہ معاملے میں مرکزی سرکار نے ریاست بہار کو تحریر کیا ہے کہ وہ ہر ضلع میں ہونے والی اموات کی صحیح تعداد تاریخ سمیت مکمل تفصیل کے ساتھ اعدادو شمار مرکزی وزارت صحت و کنبہ بہبود کو ارسال کریں۔